Галоўныя з іх, як адзначыў у прывітанні А. Я. Кашырын, — даваць вучням трывалыя веды, выхоўваць усебакова развітую асобу. Калі зыходзіць з гэтых паxadзіцый, то для педагогаў Пастаўшчыны мінулы навучальны год выдаўся асабліва плённым, стаў адным з самых паспяховых, бо вучні розных узростаў пры непасрэдным удзеле настаўнікаў дасягнулі высокіх паказчыкаў на розных абласных і рэспубліканскіх конкурсах і аглядах. Унушальныя дасягненні юных пастаўчан, якія ўдзельнічалі ў прадметных алімпіядах. На абласным этапе яны заваявалі 9 дыпломаў і ўпершыню за ўсю гісторыю адукацыі раёна ўдастоены 3 дыпломаў пераможцы і прызёраў рэспубліканскага фіналу алімпіяды. Па колькасці атрыманых узнагарод сярод сельскіх раёнаў Віцебшчыны пастаўскія школьнікі трывала займаюць другое месца.